<MASK> നാടകനടിയായിരുന്നു വയോല അലൻ. അലബാമായിലെ ഹൺസ്വില്ലയിൽ 1867 ഒക്ടോബർ 20-ന് ജനിച്ചു. സിലെസി സാറാ, അലൻ എന്നീ നടീനടന്മാരുടെ മകളാണ് ഇവർ. ബോസ്റ്റൺ, ടൊറന്റോ, ന്യൂയോർക്ക് എന്നീ സ്ഥലങ്ങളിൽ വിദ്യാഭ്യാസം നടത്തി. 13-ആം വയസ്സിൽ ന്യൂയോർക്കിലെ മാഡിസൺ സ്ക്വയർ തിയെറ്ററിൽ എസ്മിറാൻഡാ എന്ന നാടകത്തിൽ അഭിനയിച്ചുകൊണ്ടാണ് വയോല രംഗപ്രവേശം ചെയ്തത്. 1889-ൽ ബ്രോൺസൺ ഹൊവാർഡിന്റെ ഷനൽ ദോഹയിലെ ജർട്രൂഡ് എല്ലിംഗ് ഹാം എന്ന കഥാപാത്രമായി അഭിനയിച്ചതോടെ വയോലയുടെ പ്രശസ്തി വർധിച്ചു. എട്ടു വർഷം ആധുനിക നാടകങ്ങളിൽ അഭിനയിച്ചശേഷം 1915-ൽ ഷേക്സ്പിയർ നാടകങ്ങളിലേക്കു മടങ്ങി. ലേഡീ മക്ബത്തിന്റെ ഭാഗമാണ് ആ കൂട്ടത്തിൽ പ്രധാനപ്പെട്ടത്. അവസാനമായി ഇവർ പങ്കെടുത്തത് 1916-ൽ Merry Wives of Windsor എന്ന നാടകത്തിലെ മിസ്ട്രസ് ഫോഡായിട്ടാണ്. 1906-ൽ പീറ്റർ ദുരയായുമായുള്ള വിവാഹം നടന്നു. 1948 മേയ് 9-നു ന്യൂയോർക്കിൽ അന്തരിച്ചു.
വയോല അലൻ
ടൊറന്റോ ന്യൂയോർക്കിലെ ബോസ്റ്റൺ അമേരിക്കൻ